Salmos.
125.
Oguataa rupi ikuai va'e oporaei aguã. Senhor re ojerovia va'e ma Sião yvyty rami ikuai. Ha'e va'e ma nomyĩ 'rã, oĩ atã 'rã raka'e rã peve guarã. 
Jerusalém tetã yvýry rupi yvyty ikuai va'e rami Senhor opena 'rã ojeupegua kuery yvýry, aỹ guive raka'e rã peve. 
Heko porã va'e kuery re heko vai va'e nda'ipo'aka riaei 'rã, heko porã va'e opo py ojapo vai e'ỹ aguã. 
Senhor, emoingo porã ke heko porã va'e, anhetẽ rupi ipy'a va'e kuery. 
Ha'e rã tape karẽ rupi opia va'e ma Senhor ombopaga 'rã heko vai va'e kuery reve. Israel kuery re toĩ ikuai porã aguã. 
